Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvaltain uusi presidentti Trump vannoi illalla virkavalansa: -
uusi aikakausi alkaa USA:n Lähi-idän politiikassa.
EU:n ulkopolitiikan johtaja Mogherini: -
EU aikoo "varjella ja säilyttää" Iranin ydinsopimuksen -
eikä salli Trumpin hallinnon neuvotella sopimusta osittain uusiksi.
Venäjän ulkoministeri Lavrov: Venäjä on havainnut myönteisiä merkkejä -
ensi viikolla Kazakstanissa pidet- tävää rauhankokousta ajatellen.
Donald Trump astui tänä iltana USA:n presidentin virkaan.
USA:n Lähi-idän politiikassa alkaa uusi aikakausi.
Trump on luvannut toteuttaa useita toimenpiteitä, -
jotka eivät ole palestiinalaisille mieleen, -
mm. siirtää USA:n suurlähetystön Tel Avivista Jerusalemiin.
Trumpin virkaanastujaiset ovat kiristä- neet tilannetta palestiinalaisalueilla.
Israelin armeijan kerrotaan valmistautuneen levottomuuksiin, -
joita Trumpin lausunnoista mahdollisesti seuraa.
Palestiinalaiset Länsirannalla -
lähtivätkin kaduille osoittamaan mieltään uutta presidenttiä vastaan.
He sanovat, että Trumpin lupaus USA:n suurlähetystön siirtämisestä -
Jerusalemiin vie kaikki mahdollisuudet rauhalta.
He aikovat vastustaa USA:n päätöstä.
Palestiinalaisjohto on varoittanut, että jos Trump toteuttaa lupauksensa,-
se tarkoittaa suhteiden katkeamista Israelin ja palestiinalaisten välillä.
Tämä toimenpide tarkoittaa ehdottomasti sitä, -
että kaikki suhteet palestiinalaisjohdon ja Israelin valtion välillä katkeavat.
Se on vakava askel, joka vie kaikki mahdollisuudet rauhalta.
Tämä siirto olisi laiton ja jakaisi Länsirannan.
Se saattaa johtaa tilanteeseen, jota kukaan ei enää hallitse.
Palestiinalaispresidentti Abbas piti hätäkokouksen Ramallahissa.
Hän toivoi, ettei Trump toteuttaisi suurlähetystöä koskevaa lupaustaan -
vaan auttaisi saamaan rauhanneuvottelut jälleen käyntiin.
Toivomme, ettei herra Trump siirrä -
USA:n suurlähetystöä Tel Avivista Jerusalemiin.
Jerusalem on Israelin mielestä yhdistetty kaupunki, -
mutta tämä käsitys on väärä ja laiton. Niinpä suurlähetystön siirtämisellä -
tulee olemaan seuraamuksia, ja se tuhoaa rauhanprosessin.
Toivomme, että tällaisten lausuntojen sijaan -
käynnistetään neuvottelut, jotka naut- tivat kansainvälistä legitimiteettiä.
Palestiinalaisjohtajan toive saattaa kuitenkin olla naiivi: -
Presidentti Trump on nimittänyt juutalaisen lakimiehen, -
professori David Friedmanin USA:n uudeksi Israelin-suurlähettilääksi.
Friedman tukee Länsirannan juutalaisasutuksia, -
ja hän myös puoltaa Juudean ja Samarian alueen (nk. Länsiranta) -
liittämistä Israeliin kahden valtion ratkaisun sijasta.
Professori Friedmanin nimityksen jälkeen -
Israelin oikeistotahot ovat toivoneet, että Trumpin myötä -
alkaisi myönteisempi aika Israelin rakennustoimien kannalta, -
ja että ajatus palestiinalaisvaltion perustamisesta hylättäisiin.
Opetusministeri Bennett ilmoitti lehdistötilaisuudessa, -
että hänen puolueensa aikoo edistää -
Maale Adumimin kaupungin liittämistä Israeliin -
ensiaskeleena koko Länsirannan liittämiseksi Israeliin.
Palestiinalaisvaltion perustaminen johtaisi pakolaistulvaan Israeliin.
Emme edesauta sellaista. Aiomme soveltaa suvereniteettiamme -
ensin Maale Adumimiin ja jatkaa siitä sitten eteenpäin.
Trump on sanonut, että hän haluaa tavata Netanjahun "ensi tilassa".
Hän on luvannut lujittaa suhteita Israeliin -
noudattamalla myönteisempää linjaa Israelia kohtaan.
Aika näyttää, kuinka hän ajaa politiikkaansa käytännössä.
Sitten Iranin ydinsopimukseen: EU:n ulkopolitiikan johtaja Mogherini -
ilmoitti, että EU aikoo "varjella ja säilyttää" Iranin ydinsopimuksen -
eikä salli Trumpin hallinnon neuvotella sopimusta osittain uusiksi.
Sopimus rajoittaa Iranin ydinohjelmaa. Vastineeksi siltä purettiin pakotteita.
Iran-sopimuksen osalta -
olemme tehneet alusta lähtien selväksi ja teemme edelleen...
Ensinnäkin, näemme nyt, että sopimus on tuottanut hyviä tuloksia -
koko maailmalle, amerikkalaisille ja Euroopalle.
EU on sitoutunut säilyttämään sopimuksen.
Kyse ei ole kahdenvälisestä sopimuksesta, -
jonka yksi osapuoli voisi neuvotella uusiksi. Sopimus on monenvälinen, -
ja aiomme varjella ja säilyttää sen. Kaikille lienee hyvin selvää, -
että sopimusta ei ole mahdollista avata uudelleen osittain.
Sitä paitsi se on jo lunastanut sille asetettuja tavoitteita: -
IAEA on neljästi ensimmäisen vuoden aikana todennut -
Iranin noudattaneen sopimusta.
Presidentti Donald Trump viittasi ydinsopimukseen moneen otteeseen -
vaalikampanjointinsa aikana.
Hän on kutsunut sitä "historian huonoimmaksi sopimukseksi" -
ja on uhannut joko romuttaa sopimuksen tai hakea parempaa.
Iranin johto on varoittanut presidentti Trumpin lausuntojen johdosta, -
että sopimuksen muuttamisella olisi vaarallisia seurauksia.
Iranin pääedustaja ydinneuvotteluissa, ulkoministeri Javad Zarif sanoi silti, -
että hän arvioisi tilannetta -
vasta Yhdysvaltain uuden hallinnon käytännön toimien perusteella.
Tilannetta on arvioitava sitten, kun uusi hallinto on astunut virkaansa.
Toki meillä on hyvinkin perustavanlaatuisia erimielisyyksiä -
USA:n kanssa. Yhtä näistä yritimme ratkoa -
― ei pelkästään USA:n, vaan myös viiden muun maan ja EU:n kanssa.
Ainakin meidän puoleltamme tämä on toiminut varsin hyvin.
Mutta edes Obaman hallinto ei ole meidän näkökulmastamme -
kovin auliisti noudattanut omaa osuuttaan sopimuksesta.
Zarif puhui vain kaksi päivää sen jälkeen, -
kun Iranin presidentti Ruhani sanoi olevansa optimistinen -
ydinsopimuksen tulevaisuuden suhteen -
ja varoitti Trumpia, että sopimus on "kaikille hyödyksi".
Sitten Syyrian konfliktiin: Venäjän ulkoministeri Lavrov sanoi -
Moskovan havainneen myönteisiä merkkejä -
Syyrian rauhankokousta ajatellen.
Kokous on määrä järjestää Kazakstanin Astanassa ensi viikolla.
Lavrov korosti, -
että kokouksella pohjustetaan merkittävästi Geneven-neuvotteluja.
Syyrian kriisin osalta näkyy joitakin myönteisiä ja rohkaisevia merkkejä.
Kaikki ovat yksimielisiä ainakin siitä,-
että YK:n päätöslauselmaan ja monenväliseen dialogiin perustuva -
poliittis-diplomaattinen sovinto on ainoa ratkaisu.
Kuten tiedätte, Syyrian hallituksen delegaatio ja aseellinen oppositio -
tapaavat Astanassa ensi viikolla.
Tämä on mielestämme tärkeä tapaaminen: -
sillä edesautetaan puitteiden luomista poliittiselle sovinnolle Syyriassa.
Neuvottelut jatkuvat Genevessä helmikuun alussa.
Venäjän, Turkin ja Iranin välittämien Astanan neuvottelujen tavoite on, -
että Syyrian hallitus ja kapinallisryhmät neuvottelisivat -
poliittisesta prosessista, joka lujittaisi maanlaajuista tulitaukoa.
Niiden odotetaan lisäksi tarjoavan lähtökohdan -
YK:n välittämille neuvotteluille, -
jotka on määrä pitää Genevessä 2. helmikuuta.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, shabat shalom! Maanantaihin.
Suomennos: Sirpa Bågman